stanford-oval/wikipedia huggingface dataset:
שיקגו סאן-טיימס
היסטוריה

העיתון יצא לאור לראשונה בשנת 1844 כעיתון ערב תחת השם "שיקגו איבנינג ג'ורנל". בשנת 1929 שינה העיתון את שמו ל"שיקגו דיילי אילוסטרייטד טיימס" ובשנת 1948 התמזג לתוכו העיתון "שיקגו סאן" (אשר נוסד בשנת 1941), ובכך נוצר העיתון "שיקגו סאן-טיימס" במבנהו המודרני הקיים עד היום.
בשנת 1994 נרכש העיתון על ידי קבוצת "הולינג'ר" של איל עיתונות קונרד בלק.
בשנת 2004 הודה העיתון בניפוח נתוני התפוצה שלו למפרסמים. החשיפה באה בתקופה שבה הולינג'ר הציעה למכירה את נכסיה העיתונאיים לאחר שנקלעה למצוקת מזומנים, והמנכ"ל שלה ובעל השליטה, קונרד בלק, הודח.
בשנת 2017, קונסורציום המורכב ממשקיעים פרטיים וחברת "אס. טי. אקוויזישן הולדינגס" רכשה את חברת האם "סאן-טיימס מדיה גרופ" ואת העיתון מהמוציא לאור "וראפורס".
בשנת 2019, קבוצת ה"סאן-טיימס אינווסטמנט הולדינגס" ומשקיעים משיקגו השתלטה על הסאן-טיימס מהבעלות הקודמת.
בשנת 2022, ה"שיקגו סאן-טיימס" הפך לארגון ללא מטרות רווח כאשר הוא מוזג רשמית לחברת "שיקגו פאבליק מדיה".
היסטוריה > סמלילים

‏ 2003
‏ 2003–2007
‏ 2007
‏ 2011
‏ 2015
‏ 2016–2018
הערות שוליים

↑  William Turvill, Top 25 US newspaper circulations: Print sales fall another 12% in 2022, pressgazette.co.uk, June 24, 2022
↑  שרה ליבוביץ-דר, נפל מהכסא של נפוליאון, באתר הארץ, 24 בנובמבר 2003
↑  העיתון "שיקגו סאן-טיימס" של הולינג'ר הודה בניפוח נתוני התפוצה שלו, באתר הארץ, 17 ביוני 2004
ערך זה הוא קצרמרבנושא עיתונים ובנושא ארצות הברית. אתם מוזמנים לתרום לוויקיפדיה ו.
לים לובאני

| --- | --- |
אין תמונה חופשית
 לידה:  31 באוגוסט 1997 (בת 27) נצרת, ישראל 
 שם לידה:  ليم لباني 
 מדינה:  ישראל 
 פרופיל ב-IMDb
 
לים לובאני (בערבית: ليم لباني; נולדה ב-31 באוגוסט 1997) היא שחקנית ישראלית-פלסטינית. היא ידועה בתפקידה כנאדיה בסרט "עומאר" משנת 2013, ובתפקיד גבריאל ז'וברט בסדרת הטלוויזיה האמריקאית "קונדור".
ביוגרפיה

לובאני נולדה בנצרת, ישראל, למשפחה ערבית ממוצא פלסטיני. היא מציגה את עצמה כפלסטינית. היא סיימה את בית הספר התיכון בשיטת וולדורף בקיבוץ הרדוף, כששיחקה בסרט "עומאר" של האני אבו אסעד.
קריירה

לובאני ערכה את הופעת הבכורה שלה בסרט הקולנוע "עומאר" של הבמאי הערבי-ישראלי-הולנדי האני אבו אסעד, אף על פי שלא הייתה לה הכשרה במשחק. הסרט הגיע לרשימה הקצרה של פרסי האוסקר ה-86 לסרט הזר הטוב ביותר.
בשנת 2014 הופיעה לים לובאני בסרט האמירתי "From A to B" בשנת 2015 גילמה את התפקיד של סלימה בסרט הקומדיה האמריקאי של בארי לוינסון"רוק בקסבה באפגניסטן".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | עומאר | נדיה |  |
| 2014 | From A to B | שאדיה |  |
| 2015 | רוק בקסבה באפגניסטן | סלימה |  |
| 2018 | Saint Judy | אספה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | קונדור (אנ') | גבריאל ג'וברט | שחקנית ראשית |
| 2020 | בגדאד סנטרל | סווסן אל-חפאג'י | תפקיד ראשי; 6 פרקים |
| 2022–2024 | הזקן (אנ') | אבי צ'ייס הצעירה | 6 פרקים |
הערות שוליים

1 2  "Archived copy". אורכב מ-המקור ב-2018-10-12. נבדק ב-2018-07-09. {{cite web}}:  (עזרה)
1 2  אמיר בוגן, אוסטין, "אין סיבה להתגאות בי כערבייה ישראלית, אני פלסטינית", באתר ynet, 18 ביוני 2018
1 2  Denise Petski (12 באפריל 2017). "'Condor': William Hurt & Bob Balaban To Topline Audience Network Series; Full Cast Set". Deadline magazine. נבדק ב-1 במרץ 2018. {{cite news}}:  (עזרה)
↑  אמיר בוגן, טקסס, הסדרה האמריקנית "קונדור": הדמות הרעה ישראלית, השחקנית - פלסטינית, באתר ynet, 12 במרץ 2018
1 2  "Palestinian actors in 'Omar' living the Oscar dream". Palm Beach Arts Paper. אורכב מ-המקור ב-2014-10-06. נבדק ב-2014-04-20.
↑  "9 Foreign Language Films Advance in Oscar Race". Oscars. נבדק ב-2013-12-20.
↑  "A visit to Ali Mostafa on the set of A to B". thenational.ae. נבדק ב-2014-05-06.
↑  "Bill Murray's 'Rock the Kasbah' Sells to Sony for International Territories". Variety. נבדק ב-2014-05-21.
↑  "Baghdad Central review – more than just a Middle East Morse". The Guardian. 3 בפברואר 2020. נבדק ב-10 במרץ 2020. {{cite news}}:  (עזרה)
↑  Gbenga Akinnagbe To Star In ‘The Old Man; Bill Heck Joins FX on Hulu Series In Recasting
| --- | --- |
בקרת זהויות :  NLI: 987007335846105171  BNE: XX5574154  LCCN: no2014025859  SUDOC: 17729647X  VIAF: 306392901   WorldCat (עם VIAF): 306392901
ג'ון הנרי

| --- | --- |

 לידה:  13 בספטמבר 1949 (בן 75) קווינסי, אילינוי, ארצות הברית 
 מדינה:  ארצות הברית 
 השכלה:  תיכון ויקטור ואלי  אוניברסיטת קליפורניה בריברסייד  ויקטור ואלי קולג' 
 מפלגה:  המפלגה הרפובליקנית של קליפורניה 
 בן או בת זוג:  לינדה פיזוטי הנרי 
 מספר צאצאים:  2 
 
ג'ון ויליאם הנרי השני (באנגלית: John William Henry II; נולד ב-13 בספטמבר 1949) הוא איש עסקים אמריקאי, בעל השליטה בקבוצות הספורט בוסטון רד סוקס, פיטסבורג פינגווינס וליברפול ובעיתון הבוסטון גלוב. הונו הוערך על ידי מגזין פורבס בכ-6 מיליארד דולר נכון ל-2024.
חייו

הנרי נולד בקווינסי שבאילינוי וגדל בחווה חקלאית בקווינסי ובפורסט סיטי שבארקנסו. הוא למד פילוסופיה במספר מכללות אך לא סיים את התואר. כשאביו נפטר ב-1975 קיבל הנרי אחריות על החווה בארקנסו, שעסקה בגידול פולי סויה על פני שטח של כ-1,000 אקר. הוא החל לעסוק במסחר בחוזים עתידיים על סויה, שהניב לו רווח משמעותי. בשנים לאחר מכן העמיק את עיסוקו בתחום המסחר בסחורות עתידיות ופיתח מודל שסייע לו לזהות בהקדם את מגמות השוק. ב-1981 הקים בית השקעות בתחום בקליפורניה שעד מהרה הפך לאחד מהמובילים בתחומו בארצות הברית.
ב-1989 החל להשקיע בתחום עסקי הספורט. יחד עם מספר שותפים הוא הקים את קבוצת הבייסבול ווסט פאלם טרופיק שהשתתפה בליגת ותיקים (שחקנים מעל גיל 35) שנוסדה באותה שנה. הוא מכר את הפעילות לאחר עונה אחת. ב-1991 רכש 1% ממניות קבוצת ניו יורק יאנקיז בעבור מיליון דולר. ב-1999 רכש תמורת 158 מיליון דולר את הבעלות על קבוצת פלורידה מרלינס מה-MLB, ליגת הבייסבול הבכירה. ב-2001 רכש את קבוצת בוסטון רד סוקס ו-80% מרשת השידור NESN תמורת סכום של 695 מיליון דולר. תחת ניהולו בוצע שיפוץ מקיף באצטדיון פנווי פארק ו-NESN הפכה לפרת מזומנים. מבחינה ספורטיבית זכתה הקבוצה להצלחה רבה, ב-2004 לאחר 86 שנות בצורת, זכו הרד סוקס בוורלד סיריס. הם חזרו על הישג זה גם ב-2007, 2013 ו-2018.
בנוסף לבייסבול, רכש הנרי ב-2010 את השליטה בקבוצת הכדורגל האנגלית ליברפול מהפרמייר ליג תמורת 300 מיליון לירות שטרלינג. ב-2007 רכש 50% מקבוצת Roush Racing המתחרה במרוצי המכוניות נאסקאר. ב-2021 רכש את השליטה בקבוצת ההוקי קרח פיטסבורג פינגווינס.
ב-2013 רכש הנרי מקבוצת הניו יורק טיימס את השליטה בעיתון הבוסטון גלוב תמורת 70 מיליון דולר.
הנרי נשוי בפעם השלישית ואב לשתי בנות.
וולטר אנדראס שוורץ

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  2 ביוני 1913 אשרסלבן, הרפובליקה הפדרלית של גרמניה 
 פטירה:  1 באפריל 1992 (בגיל 78) היידלברג, הרפובליקה הפדרלית של גרמניה 
 מוקד פעילות:  גרמניה גרמניה
 תקופת הפעילות:  1956–1992 (כ־36 שנים)
 סוגה:  שאנסון, שלאגר
 שפה מועדפת:  גרמנית 
 חברת תקליטים:  אריולה רקורדס 
 פרופיל ב-IMDb
 
וולטר אנדראס שוורץ (בגרמנית: Walter Andreas Schwarz;‏ 2 ביוני 1913 – 1 באפריל 1992) היה זמר-יוצר, סופר ומתרגם גרמני.
קריירה

בשנת 1956, שוורץ זכה בקדם הגרמני לאירוויזיון 1956 עם השיר "Im Wartesaal zum großen Glück" ונבחר לייצג את גרמניה בתחרות האירוויזיון עם הזמר הגרמני, פרדי קווין. מיקומו הסופי של שוורץ בתחרות אינו ידוע היות שמארגני התחרות הכריזו על הזוכה בלבד. מעריצי התחרות ברחבי העולם טוענים כי שוורץ סיים במקום השני ולכן אירוויזיון 1957 נערך בגרמניה. לאחר התחרות, השיר לא הצליח במישור המסחרי, ולכן שוורץ החל לכתוב רומנים מצליחים. בין השנים 1990–1991, שוורץ פרסם עיבוד חדשני, שזכה להצלחה רבה באירופה, של סדרת הספרים, מדריך הטרמפיסט לגלקסיה. בשנת 1985, הוא ומספר נציגי עבר של גרמניה באירוויזיון הופיעו בקדם הגרמני באותה השנה.
שוורץ נפטר ב-1 באפריל 1992, בעיר היידלברג בגיל 78.
ספריו > רומנים

1982 – "Die Frucht der Ungesetzlichkeit"
1983 – "Der Bürger Karl Marx aus Trier"
ספריו > דרמות רדיו

1965 – "Der Untertan"
1964 – "דון קישוט"
1967 – "אנה קארנינה"
1986 – "Jud Süß"
1990–1991 – "מדריך הטרמפיסט לגלקסיה"
הערות שוליים

↑  Eurovision Song Contest 1956
| --- | --- |
בקרת זהויות :  GND: 117367974  ISNI: 0000 0000 1337 5830  MusicBrainz: b2c4500e-3b82-4a8a-94fd-331598011a89  SUDOC: 127063110  VIAF: 15544444   WorldCat (עם VIAF): 15544444
עמוד השדרה

| --- | --- |

 
 תמונה תלת־ממדית של עמוד השדרה. אפשר להקיש על התמונה ולסובב עם מקש שמאלי בעכבר לכל הכיוונים, כדי לראות את המבנה המדויק
 שיוך:  שלד 
 מיקום אנטומי:  גב 
 תיאור ב:  אנציקלופדיה של אוטו 
 מזהים
 לטינית (TA98):  columna vertebralis 
 
תרשים של עמוד שדרה אנושי - מבט מהצד
עמוד השדרה (TA: Columna vertebralis) הוא החלק הקשיח במערכת הנושאת את משקל חלקו העליון של הגוף אצל בעלי החוליות ותפקידיו העיקריים הם להגן על חוט השדרה ולאפשר יציבות לגוף. לאורך עמוד השדרה עוברת תעלת השדרה (Canalis vertebralis) והיא מכילה את חוט השדרה ומגינה עליו. הזיזים המקיפים את קשת החוליה מאפשרים קשר בין השרירים לשלד.
קיומו של עמוד השדרה בשלד מהווה סיווג לתת-קבוצה של בעלי חיים – בעלי חוליות. אצל בעלי חוליות שונים יש מספר שונה של חוליות.
מבנה עמוד השדרה באדם

עמוד השדרה מורכב מעשרים וארבע חוליות מהצוואר עד למותן, ועוד כשמונה עד עשר חוליות נוספות שחלקן מאוחות בעצם העצה ובעצם העוקץ. בין חוליות עמוד השדרה מפרקים נעים המאפשרים כיפוף ויישור במישור החזיתי ובמישור החיצי ופיתול במישור האופקי. החוליות מופרדות על ידי טבעות סחוס (דיסק בין-חולייתי) המכילות חומר ג'לטיני, שבמצב בו עלולה להתערער היציבות (כגון נשיאת משקל כבד) הן סופגות לחץ של עד מאות קילוגרם לכל סמ"ר. הדיסקים בולמים את הזעזועים המופעלים על עמוד השדרה. בתוך החוליות עובר חוט השדרה, ומתפקידי עמוד השדרה להגן על חוט השדרה המהווה חלק ממערכת העצבים המרכזית. עמוד השדרה מחובר אל הראש, בית החזה והגפיים.
מבחינה תיאורית מחולק עמוד השדרה לאזורים ולכל חוליה הכינוי הייחודי שלה.
מבנה עמוד השדרה באדם > כינויי האזורים

עמוד השדרה מחולק ל-5 אזורים על פי הפרוט הבא:
עמוד השדרה הצווארי (Vertebrae cervicales), המכיל שבע חוליות צוואר הנושאות את הראש ומאפשרות לנו לסובב את הראש מצד לצד.
עמוד השדרה החזי (Vertebrae thoracicae), המכיל 12 חוליות אשר כל אחת מהן מחוברת לשתי צלעות, ימנית ושמאלית וגם מאפשר לנו להימתח עד כפות הרגליים.
עמוד השדרה המותני (Vertebrae lumbales), המורכב מחמש חוליות הנושאות את משקל המחצית העליונה של הגוף.
בחלקו התחתון של עמוד השדרה נמצאים:
העצה (סקרום) המורכבת מחמש חוליות מאוחות.
עצם העוקץ (עצם הזנב) המורכבת משלוש עד חמש חוליות (משתנה מאדם לאדם), למרות שבעצם נאחזים מספר שרירים, נראה שזהו שריד אבולוציוני שכיום אין לו תפקיד מוגדר.
לעיתים נדירות נולדים ילדים עם המשך קצר לעמוד השדרה, אשר מוסר בניתוח עם לידתם.
מבנה עמוד השדרה באדם > כינויי החוליות

החוליות מכונות בצירוף של אותיות ומספרים, כאשר האות מייצגת את אזורן, והמספר מייצג את מיקומן בתוך אותו אזור, כך מלמעלה למטה:
החוליות הצוואריות (Cervical) מסומנות בצירופים: C1 עד C7;
החוליות החזיות (Thoracic)‏ (באות T או Th או D) מסומנות בצירופים: T1 עד T12;
החוליות המותניות (Lumbar) מסומנות בצירופים: L1 עד L5;
חוליות העצה (Sacrum) מסומנות בצירופים:‏ S1 עד S5;
וחוליות עצם העוקץ (Coccyx) מסומנות בצירופים:‏ Co1 עד Co4.
(שתי החוליות הצוואריות העליונות זכו לשמות משלהן, בנוסף לכינויין המספרי, בזכות תפקידן החשוב בתנועת הראש: חוליה C1 נקראת "חוליית אטלס", וחוליה C2 נקראת "חוליית הציר".)
מבנה עמוד השדרה באדם > קשתות עמוד השדרה

לאורך עמוד השדרה ניכרות שלוש קשתות: באזור עמוד השדרה הצווארי קשת קעורה (מנקודת מבט אחורית) הכוללת את כל החוליות הצוואריות ואת החוליה החזית הראשונה. קשת זו מכונה הלורדוזה הצווארית (Lordosis cervicis; Lordosis colli). באזור עמוד השדרה החזי נמצאת קשת קמורה המתחילה בחוליה החזית השנייה, שיאה באזור החוליה החזית השביעית וסופה בחוליה החזית השתים עשרה. הקשת מכונה הקיפוזה החזית (Kyphosis thoracica). באזור המותני שוב מתקער עמוד השדרה ליצירת הלורדוזה המותנית (Lordosis lumbalis). הקשתות פועלות יחד כמבנה קפיצי הבולם זעזועים המופעלים על השלד והגוף.
במצבים חריגים של מנח עמוד השדרה, הקשתות שטוחות מדי או קשתיות מדי. מצב של קשת קעורה מוגברת מכונה היפר-לורדוזיס או לורדוזיס (לורדוזיס מותני או לורדוזיס צווארי) וקשת קמורה מוגברת מכונה עקשת (קיפוזיס).
בהיטל אחורי, עמוד השדרה ישר לחלוטין, קיומה של קשת חריגה בהיטל זה (כלומר פיתול ימינה או שמאלה או צירוף אחר ומורכב יותר של פיתולים) מכונה עקמת.
בעיות בעמוד השדרה

בדרך כלל עמוד השדרה מגן על חוט השדרה, אך בעיות מסוימות עלולות להפעיל לחץ על חוט השדרה ועל סיבים עצביים המסתעפים ממנו מבעד לחוחיות, להפריע לתפקודו וכן לגרום לכאב גב. הבעיות יכולות לנבוע מחוליה שבורה, מקרע בדיסק בין-חולייתי, מזיהום, מתזוזת החוליות אחת יחסית לשנייה (ספונדילוליסטזיס), הצרות לאורכו של עמוד השדרה (סטנוזיס) או מגידול. לפי סוג הפגיעה (שיתוק, חולשה או אי תפקוד) אפשר לאבחן את מיקום הפגיעה בחוליה. ככל שמיקום הפגיעה עליון יותר, כך השיתוק יכיל שטח רב יותר בגוף. פגיעה פיזית חמורה בחוליות הצוואר העליונות (C1-C5) עשויה לגרום לשיתוק שרירי הנשימה וכל שרירי הידיים והרגליים. פגיעה שבדרך כלל מסתיימת במוות. פגיעה בחוליות החזה תגרום לשיתוק ברגליים, ולפי מיקום הפגיעה (T2-T4) שיתוק בפלג הגוף העליון או (T4-T8) שיתוק בפלג גוף התחתון. פגיעה בחוליות עצם הזנב תגרום לחולשת רגליים (S1-S2), ואובדן שליטה בשלפוחית השתן ופעולות מעיים (S3-S5), שתיהן פגיעות העלולות להיגרם גם עקב פגיעה בכל מקום אחר לאורך עמוד השדרה.
הפגיעות הנפוצות יותר הן בחוליות המותניות (L1-L5), כיוון שאלה נושאות במרבית משקל הגוף. פגיעה כמו בלט או פריצת דיסק לרוב יופיעו בדיסק שבין חוליות L4-L5 ו L5-S1, פגיעות הנובעות משחיקת הדיסק לאורך שנים, נשיאת משאות כבדים לאורך זמן או מחלות בדיסק אשר נפוצות יותר ככל שהגיל מבוגר יותר.
ראו גם

דיסק בין-חולייתי
ליקויי יציבה בעמוד השדרה
הערות שוליים

↑  קרול הווארד, מסע שלא ייאמן, הד ארצי 2000.
↑  ד"ר רוברט ברקוב (עורך ראשי), מֶ‏רְק - המדריך הרפואי השלם, בהוצאת כנרת זמורה ביתן דביר והד ארצי, 2002,  עמ' 324
| --- | --- |
בקרת זהויות :  NLI: 987007529404205171  BnF: cb119317130 (data)  GND: 4066363-2  LCCN: sh85126694  LNB: 000114700  NDL: 00570591  NKC: ph115969
נפתלי צבי הורוביץ

רבי נפתלי צבי הורוביץ מרופשיץ (ו' בסיון ה'תק"כ, 1760 – י"א באייר ה'תקפ"ז, 1827) היה אדמו"ר בגליציה ומייסד חסידות רופשיץ.
ביוגרפיה

נולד בחג השבועות תק"כ, יום פטירתו של הבעל שם טוב. לרבי מנחם מנדל רובין רבה של לינסק (-כ"ב בתשרי תקס"ד) ובילה בתו של רבי איצק'ל המבורגר. 
למד אצל סבו רבי יצחק מהמבורג, ואצל דודו רבי משולם איגרא בטיסמניץ. אימץ את שם משפחתו של סבו, הורוביץ במקום שמו המקורי רובין. התקרב מצעירותו לחסידות, ונסע ללמוד את דרכי עבודת ה' אצל  רבי יחיאל מיכל מזלוטשוב ורבי אלימלך מליז'נסק. לאחר פטירת הנ"ל למד אצל רבי מרדכי מנשכיז, המגיד מקוז'ניץ, רבי מנחם מנדל מרימנוב והחוזה מלובלין כשאת השניים האחרונים מחשיב לרבותיו המובהקים. נהג לבקר אדמו"רים רבים אפילו צעירים ממנו.
בהמלצת רבי מנדל מרימנוב מונה לכהן ברבנות רופשיץ, ובה כיהן שנים רבות. לאחר מכן כיהן במשותף גם כרבה של לינסק (מקום רבנותו של אביו), סטריז'וב וסאנוק. לאחר פטירתם של רבותיו בשנת תקע"ה, החל לכהן באדמו"רות והיה לגדול אדמור"י גליציה בדורו, אך גם בתקופה זאת היה נוסע לפעמים לרבי אברהם יהושע השיל מאפטא. התנגד רבות לדרכם של היהודי הקדוש מפשיסחא ותלמידו רבי שמחה בונים מפשיסחה. התפרסם בפקחותו ובאמרותיו השנונות. דאג רבות לעניי ארץ ישראל ושימש בתפקיד נשיא קופת מעות ארץ הקודש. נפטר בלנצוט בי"א באייר תקפ"ז ושם נקבר.
את מקומו ברבנות העיר רופשיץ מילא חתנו הרב אשר ישעיה רובין (מחבר ספר "אור ישע") ורוב חסידיו ביניהם בניו וגדולי תלמידיו (כמו רבי חיים מצאנז ורבי שלום מקמינקה) הסתופפו בצילו.
חיבוריו ודברי תורתו

זרע קודש - על התורה והמועדים
אילה שלוחה - על התורה
כמו כן נלקטו מדברי תורתו והנהגותיו בספרים: "עשר צחצחות" - דברי חסידות, "אהל נפתלי", "אמרי שפר" ו"אוצרות זרע קודש".
משפחתו צאצאיו

אשתו בזיווג ראשון שיינדל סטוקער, בת וועלוועל סטוקער. (התנהגותה לא מצאה חן בעיניו, ובעצת ר' יחיאל מיכל מזלוטשוב, הוא גירש אותה)
אשתו בזיווג שני רבקה גולדהמר, בת הנגיד צבי הירש גולדהמר מדוקלא, בן יעקב גולדהמר.
צאצאיו:
רבי אברהם חיים מלינסק.
רבי יעקב ממעליץ.
רבי אליעזר אב"ד דז'יקוב, ואדמו"ר מדז'יקוב.
רייצא אשת רבי אשר ישעיה רובין.
מתלמידיו

רבי שמעון מירוסלב.
רבי משה מסאמבור.
רבי צבי הירש מרימנוב.
רבי אלעזר מקוז'ניץ.
היהודי הטוב מניישטאט.
רבי חיים מצאנז.
רבי שלום מקמינקא.
רבי יעקב צבי יולס מדינוב, מחבר "קהלת יעקב" ו"מלא הרועים".
רבי חנוך הניך מייער, מחבר "לב שמח", "סידור לב שמח". אבי חסידות אלעסק.
רבי ישראל דוב בער גילרנטר, רבה של שטפנשט, סטריז'וב ויאשינצה.
רבי יוסף באב"ד מחבר ספר מנחת חינוך.
רבי שלמה זלמן מוויליפולי.
רבי יצחק אייזיק מזידיטשוב.
רבי יצחק אייזיק מקומרנא.
לקריאה נוספת

זאב קיציס, המורים הגדולים של החסידות, ידיעות ספרים 2023, עמ' 212–235
הערות שוליים

↑  אב"ד אה"ו ומחותנו של הרב יחזקאל לנדא (בעל ה"נודע ביהודה")
↑  ספר קהילה, טרנובז'ג - דזיקוב - ספר זכרון ועדות, דזיקוב, באתר אוצר החכמה (צפייה חופשית – מותנית ברישום)
| --- | --- |
בקרת זהויות :  NLI: 987007280624705171  PLWABN: 9810624515605606  GND: 1125473231  ISNI: 0000 0001 0954 7182  LCCN: n84229776  VIAF: 11262810   WorldCat (עם VIAF): 11262810
דניאל דופרה

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  16 בנובמבר 1938 לה האבר, צרפת 
 פטירה:  24 בנובמבר 2013 (בגיל 75) לה האבר, צרפת 
 שם לידה:  Danièle Lucienne Andrée Dupré 
 מוקד פעילות:  צרפת 
 שפה מועדפת:  צרפתית 
 חברת תקליטים:  פולידור רקורדס 
 פרופיל ב-IMDb
 
דניאל דופרה (בצרפתית: Danièle Dupré‏; 16 בנובמבר 1938 – 24 בנובמבר 2013) הייתה זמרת, שחקנית טלוויזיה ומעצבת פנים צרפתייה.
קריירה > באירוויזיון

ב-1957, רשות השידור הלוקסמבורגית הכריזה כי דופרה נבחרה לייצג את לוקסמבורג באירוויזיון 1957, עם השיר "Amours mortes (tant de peine)". דופרה התאמנה על השיר פעם אחת בלבד, בחזרה הגנרלית לפני יום התחרות. השיר מעולם לא הוקלט, ולכן לא פורסם כסינגל. ב-3 במרץ 1957, דופרה הופיעה על בימת האירוויזיון. דופרה הופיעה שנייה, לפני הממלכה המאוחדת ואחרי בלגיה. דופרה זכתה במקום הרביעי עם שמונה נקודות.
קריירה > לאחר האירוויזיון

בשנת 1958, דופרה פרשה מתעשיית המוזיקה. דופרה מצאה עבודה חדשה כמעצבת פנים בנמל התעופה של העיר סאו פאולו. בשנת 1999, רואיינה דופרה למגזין "OGAE" - מגזין צרפתי של אוהדי האירוויזיון.
קריירה > מותה

דופרה נפטרה ב-2013, בגיל 75.
הערות שוליים

↑  The 1957 Eurovision Song Contest
↑  Eurovision 1957 Results: Voting & Points
| --- | --- |
בקרת זהויות :  BnF: cb141739298 (data)  ISNI: 0000 0003 7558 746X  MusicBrainz: 6c553915-2cd3-4643-a81f-e16ee7fccf74  SUDOC: 245064389  VIAF: 36148120437394790190   WorldCat (עם VIAF): 36148120437394790190
טובלרון

| --- | --- |


 
 מאכלים
 סוג:  חטיף שוקולד 
 אזור מוצא:  ברן 
 מוצא:  שווייץ 
 יצרן:  מונדלז אינטרנשיונל 
 ממציא:  תיאודור טובלר 
 תאריך יצירה:  1908 
 
טובלרון קלאסי.
פרסומת לטובלרון, 1932.
טובלרון (Toblerone) הוא ממתק שוקולד המיוצר על ידי תאגיד  מונדלז האמריקאי. טובלרון מוכר בעיקר בגלל צורתו: גושי שוקולד דמויי משולש ומנסרה (המסמלים את הר המטרהורן שבהרי האלפים השווייצריים). כמו כן, הוא ידוע באריזתו הצהובה.
הטובלרון הוכן לראשונה על ידי תיאודור טובלר ואמיל באומאן בברן, שווייץ, ב-1907. השניים פיתחו שוקולד חלב בשילוב עם נוגט, שקדים ודבש בצורת משולש. שם המוצר הוא הלחם של שם משפחתו של טובלר והמילה האיטלקית
"Torrone" (סוג של נוגט). על צורתו הייחודית של השוקולד נרשם פטנט.
מאז שנות ה-70 של המאה ה-20 יוצרו גרסאות נוספות של הטובלרון. ביניהן טובלרון בטעם שוקולד חלב באריזה צהובה; בטעם שוקולד מריר באריזה שחורה; בטעם שוקולד לבן באריזה לבנה; בטעם אגוזים וצימוקים באריזה צהובה-סגולה; בטעם יערת דבש פריכה באריזה צהובה-לבנה. גודל החטיף נע בין כעשרה סנטימטרים עד לכמטר.
פסגה בודדת של טובלרון נקראת "אלפּ", יחיד של אלפים. בציור המטרהורן שעל האריזה חבוי איור של דוב (bear), המרמז על עיר הולדתו של טובלר, ברן.
במרץ 2023 החליטה חברת האם להעתיק את ייצור השוקולד לסלובקיה דבר אשר יגרור הורדת סימול הר המטרהורן מעטיפת השוקולד. במקומו יוזכר שהשוקולד יוצר לראשונה בשווייץ בשנת 1908.
מספר הפסגות

| --- | --- |
 ערך תזונתי ל-100 גרם
 
 קלוריות:  530 קק"ל
 
 חלבונים:  5.3 ג'
 פחמימות:  59.5 ג'
 שומן:  30 ג'
 שומן רווי:  19%
 כולסטרול:  26 מ"ג
 
 נתרן:  60 מ"ג
 
 מקור: [דרוש מקור]
גודל הטובלרון ומספר הפסגות הוא כלהלן:
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| גודל | מיני | 35g | 50g | 75g | 100g | 200g | 400g | 750g | 4.5kg |
| פסגות | 3 | 9 | 11 | 11 | 12 | 15 | 15 | 17 | 12 |
הערות שוליים

↑  Mondelēz International, Inc., Mondelēz International, Inc. (באנגלית)
↑  Annelise Schoups, Why is Toblerone Called Toblerone? | Rewind & Capture (באנגלית)
↑  Jenni Reid, Toblerone chocolate to cut iconic Matterhorn logo from packaging due to 'Swissness' laws, CNBC, ‏2023-03-06 (באנגלית)
↑  על פי הספר "Schott's Miscellanies" של Ben Schott בהוצאת Bloomsbury
ליגת העל הדנית

| --- | --- |

 שם מלא:  ליגת העל הדנית בכדורגל
 תחום:  כדורגל
 ארגון:  התאחדות הכדורגל הדנית
 מדינות:  דנמרק דנמרק
 קונפדרציה:  אופ"א
 קבוצות:  14
 תקופת הפעילות:  1991–הווה (כ־33 שנים)
 אלופה נוכחית:  מיטיולן (2023/2024)
 מירב הזכיות:  פ.צ. קופנהגן (15)
 מפעל מקביל:  הגביע הדני
 מפעל נמוך:  ליגת המשנה הדנית בכדורגל 
 superliga.dk
 
ליגת העל הדנית או הסופרליגה הדנית (בדנית: Superligaen) היא ליגת הכדורגל הבכירה בדנמרק. הספונסר הראשי של הליגה היא סקנדינביאן איירליינס סיסטם ולכן השם המסחרי של הליגה הוא "SAS ליגה".
היסטוריה ומבנה

הליגה עברה מספר גלגולים עם השנים. היא הוקמה בשנת 1912, בשם "טורניר הכדורגל הלאומי" ומשנת 1928 נקראה "הטורניר הדני". בעונת 1930 שונה שם הליגה "צ'אמפיונשיפ ליג" עד לשנת 1941, אז שונה השם ל"טורניר המלחמה" שכן דנמרק הייתה באותה עת תחת שליטת גרמניה הנאצית, השם החזיק עד לשנת 1945 עם שחרור דנמרק על ידי בעלות הברית. בשנת 1946 ניתן לליגה השם "הדיוויזיה הדנית הראשונה", שם שהחזיק עד לשנת 1990, אז השם ניתן לליגה השנייה ואילו הליגה הבכירה קיבלה את השם הנוכחי, "הסופרליגה הדנית".
בליגה מתמודדות 12 קבוצות (מאז שנת 1996 היו בה 12 קבוצות, בעונת 2016/2017 הוגדלה הכמות ולאחר מכן הוקטנה שוב). הקבוצות משחקות אחת נגד השנייה בבית ובחוץ, ובסך הכל 26 מחזורים בעונה הרגילה. לאחר מכן מחולקת הליגה לפלייאוף עליון (שש הקבוצות הראשונות, אשר משחקות ביניהן בבית ובחוץ, ובסך הכל 36 מחזורים בעונה כולה), ולשני בתים של פלייאוף תחתון, אשר בסיומו יורדות שתי קבוצות לליגת המשנה. אלופת הליגה מעפילה אוטומטית לשלב המוקדמות השני של ליגת האלופות, ואילו הקבוצות שהגיעו למקום השני והשלישי, ביחד עם זוכת הגביע הדני, מעפילות למוקדמות הליגה האירופית.
קבוצות הליגה

להלן הקבוצות המתמודדות בליגת העל הדנית בעונת 2024/2025
| מועדון | עיר | מגרש | תכולה |
| --- | --- | --- | --- |
| אולבורג בולספילקלוב | אולבורג | אולבורג פורטלנד פארק | 13,797 |
| אורהוס | אורהוס | אצטדיון אורהוס | 20,032 |
| ברונדבי | ברונדבי | אצטדיון ברונדבי | 29,000 |
| ויבורג | ויבורג | אנרג'י ויבורג ארנה | 9,566 |
| ויילה בולקלוב | ויילה | אצטדיון ויילה | 11,060 |
| לינגבי | קונגנס לינגבי | אצטדיון לינגבי | 8,000 |
| מיטיולן | הרנינג | MCH ארנה | 11,800 |
| נורשלן | פארום | רייט טו דרים פארק | 9,900 |
| סונאוסקה פובולד | האדרלסב | סידבנק פארק | 10,100 |
| סילקבור | סילקבור | JYSK פארק | 10,000 |
| קופנהגן | קופנהגן | אצטדיון פארקן | 38,065 |
| ראנס | ראנס | ביונוטריה פארק ראנס | 12,000 |
אלופות הליגה לפי עונות

קבוצה המסומנת בכתב מודגש זכתה בגביע הדני באותה העונה והשלימה דאבל מקומי.
אלופות הליגה לפי עונות > זכיות לפי קבוצה

| מועדון | זכיות | סגנויות | שנות / עונות זכייה |
| --- | --- | --- | --- |
| קופנהגן בולקלוב (KB) | 15 | 13 | ‏1912/13, 1913/14, 1916/17, 1917/18, 1921/22, 1924/25, 1931/32, 1939/40, 1947/48, 1948/49, 1949/50, 1952/53, 1968, 1974, 1980 |
| פ.צ. קופנהגן (FCK) | 15 | 7 | 1992/93, 2000/01, 2002/03, 2003/04, 2005/06, 2006/07, 2008/09, 2009/10, 2010/11, 2012/13, 2015/16, 2016/17, 2018/19, 2021/22, 2022/23 |
| ברונדבי (Brøndby IF) | 11 | 11 | 1985, 1987, 1988, 1990, 1991, 1995/96, 1996/97, 1997/98, 2001/02, 2004/05, 2020/21 |
| אקדמיסק בולקלוב (AB)‏ | 9 | 10 | 1918/19, 1920/21, 1936/37, 1942/43, 1944/45, 1946/47, 1950/51, 1951/52, 1967 |
| בולקלובן 93 (B 93)‏ | 9 | 2 | 1915/16, 1926/27, 1928/29, 1929/30, 1933/34, 1934/35, 1938/39, 1941/42, 1945/46 |
| בולקלובן 1903 (B 1903)‏ | 7 | 4 | 1919/20, 1923/24, 1925/26, 1937/38, 1969, 1970, 1976 |
| פרם (BK Frem) | 6 | 9 | 1922/23, 1930/31, 1932/33, 1935/36, 1940/41, 1943/44 |
| אורהוס גימנסטיקפוינין (AGF) | 5 | 8 | ‏1954/55, 1955/56, 1956/57, 1960, 1986 |
| ויילה (VB) | 5 | 3 | 1958, 1971, 1972, 1978, 1984 |
| אסביירג (EfB) | 5 | 3 | 1961, 1962, 1963, 1965, 1979 |
| מיטיולן | 4 | 5 | 2014/15, 2017/18, 2019/20, 2023/24 |
| אולבורג בולדספילקלוב (AaB) | 4 | - | 1994/95, 1998/99, 2007/08, 2013/14 |
| אודנסה בולקלוב (OB) | 3 | 6 | 1977, 1982, 1989 |
| ווידוברה (HIF) | 3 | 1 | 1966, 1973, 1981 |
| לינגבי | 2 | 3 | 1983, 1991/92 |
| קוגה‏ | 2 | 1 | 1954, 1975 |
| בולקלובן 1909 (B 1909)‏ | 2 | - | 1959, 1964 |
| נורשלן (FCN) | 1 | 2 | 2011/12 |
| סילקבור | 1 | 1 | 1993/94 |
| הרפולגה | 1 | - | 1999/00 |